ลุ้นกพช.ลดเบนซิน
กระทรวงพลังงานเตรียมเสนอที่ประชุมคณะกรรมการนโยบายพลังงานแห่งชาติ (กพช.)
29 ต.ค. 2565

กระทรวงพลังงานเตรียมเสนอที่ประชุมคณะกรรมการนโยบายพลังงานแห่งชาติ (กพช.) ในวันที่ 15 ธ.ค. 2557 พิจารณาปรับโครงสร้างราคาน้ำมันเชื้อเพลิง โดยเสนอปรับลดภาษีสรรพสามิตน้ำมันเบนซิน 95 แก๊สโซฮอล์ 95 แก๊สโซฮอล์ 91 ลงจาก 5.04 บาท/ลิตร เหลือ 3.60 บาท/ลิตร หรือลดลง 1.44 บาท-ลิตร ส่วนแก๊สโซฮอล์ อี20 จะปรับลดภาษีจาก 4.48 บาท/ลิตร เหลือ 3.20 บาท/ลิตร หรือลดลง 1.28 บาท/ลิตร และปรับเพิ่มการจัดเก็บภาษีดีเซลจาก 0.75 บาท/ลิตร เป็น 4 บาท/ลิตร 




 
สอท.ห่วงค่าไฟแพง
นายเจน นำชัยศิริ รองประธานสภาอุตสาหกรรมแห่งประเทศไทย (ส.อ.ท.) กล่าวว่า ไทยกำลังประสบปัญหาความเสี่ยงด้านความมั่นคงทางพลังงาน ซึ่งมีแนวโน้มค่าไฟฟ้าจะแพงขึ้น จะส่งผลกระทบต่อภาคอุตสาหกรรม ทำให้มีต้นทุนค่าไฟฟ้าสูงขึ้น โดยเฉพาะอุตสาหกรรมสิ่งทอและเคมี ซึ่งภาคอุตสาหกรรมควรรวมกลุ่มกันสร้างโรงไฟฟ้าใช้เอง แต่ภาครัฐต้องเปิดช่องให้ขายไฟฟ้าที่เหลือจากโรงงานได้
สรท.จี้พาณิชย์ดูแลการขึ้นภาระหน้าท่า
นายนพพร เทพสิทธา ประธานผู้ส่งออกสินค้าทางเรือแห่งประเทศไทย (สรท.) กล่าวว่า สรท.เตรียมทำหนังสือถึงกรมการค้าภายใน เพื่อจัดประชุมกับ 7 สายเดินเรือขนาดใหญ่ที่ประกาศจะปรับขึ้นภาระหน้าท่าจาก 2,600 เป็น 4,400 บาท/ตู้ ขนาด 20 ฟุต หรือปรับขึ้นถึง 69.23% ในวันที่ 1 ม.ค. 2558 ซึ่งเป็นการปรับที่ไม่สมเหตุสมผล และขอให้รอผลศึกษาโครงสร้างต้นทุนขนส่งสินค้าทางทะเลให้เป็นธรรมก่อนการปรับค่าภาระหน้าท่า